Ota syksy vastaan tanssien. Lehtien leijaillessa maahan, alkaa mielessä soida haikean melodinen tango. Ota hehkuvan sävyisistä lehdistä mallia ja leijaile syksyyn kepeän pyörivin tanssiaskelin. Aivan kuten tanssimisessa, ei sisustamisessakaan luovuudella ole rajoja. Luota vaistoosi ja tee kodistasi oman makusi mukainen. Minna Niskakangas maalasi akvarelleilla Kastanja-kuosin, jossa voimakas terrakotanruskea väripaletti yhdistyy pastellisiin sävyihin. Kastanjapuun tähtimäiset lehdet leijailevat kotiin sisustus- ja kattaustekstiilien muodossa. Kastanja brodeerattu tyynynpäällinen on kooltaan 45x45 cm, joten siihen sopii Pentikin 48x48 cm kokoinen sisätyyny, joka saa tyynyn näyttämään houkuttelevan muhkealta. 100 % puuvillaa.